Thirrje për ofertë për shërbime printimi

## Hyrje

Rrjeti i Grave të Kosovës (RrGK) është një organizatë jofitimprurëse, jo-qeveritare me mision për të mbështetur, mbrojtur dhe promovuar të drejtat dhe interesat e grave dhe vajzave në të gjithë Kosovën, pa marrë parasysh bindjet e tyre politike, besimin fetar, moshën, nivelin e arsimit, orientimin seksual dhe aftësinë.

Si një rrjet me 139 anëtare, organizata të udhëhequra nga gratë e grupeve etnike të ndryshme të shpërndara në të gjithë Kosovën, këto grupe realizojnë iniciativa të rëndësishme për avancimin e të drejtave të grave, sipas qëllimeve të vendosura në Strategjinë e RrGK-së për periudhën 2023-2026. RrGK ka një Strategji të Marrëdhënieve me Publikun, dhe markimi dhe imazhi ynë janë të rëndësishme për ne. Në të ardhmen, RrGK gjithashtu planifikon të përdorë uebfaqen e saj për donacione online në lidhje me produkte që përfshijnë printimin (shtypje) (p.sh., filxhanë, bluzë, etj.), për të cilat RrGK ka nevojë të bashkëpunojë me një kompani shtypi.

Qëllimi i kësaj thirrjeje është të kërkojë oferta nga kompani profesionale të printimit për të krijuar një kontratë kornizë për shërbime printimi për RrGK-në për një periudhë trevjeçare. Furnizuesi i përzgjedhur do të pritet të ofrojë shërbime printimi me cilësi të lartë në kohë, duke respektuar objektivat e qëndrueshmërisë së RrGK-së në lidhje me printim miqësor ndaj mjedisit. Kontrata do të jepet përmes një procesi tenderimi konkurrues.

## Kualifikimet

Kompania e përzgjedhur duhet të plotësojë këto kualifikime:

* **Përvoja:** Të paktën dy vjet përvojë profesionale në ofrimin e shërbimeve të shtypit me cilësi të lartë.
* **Aftësia për Shtypje Miqësore me Mjedisin:** Aftësia për të përdorur metoda shtypjeje miqësore ndaj mjedisit dhe materiale të qëndrueshme që reduktojnë ndikimin në mjedis.

Përgjegjësitë

Kompania e kontraktuar do të pritet të:

* Përgjigjet menjëherë dhe profesionalisht ndaj kërkesave për printim nga RrGK;
* Këshillojë për çdo ndryshim të nevojshëm në formatim dhe dizajn për të siguruar printim me cilësi të lartë;
* Të përdorë, sa herë të jetë e mundur, printim miqësor ndaj mjedisit, duke përfshirë materiale të riciklueshme me ndikim të ulët në mjedis dhe bojëra të ricikluara;
* Minimizohet përdorimi i plastikës dhe materialeve të tjera jo-biodegradueshme.

Aplikuesit duhet të tregojnë në ofertën e tyre nëse mund të ofrojnë shërbime dërgesash **a)** në zyrën e RrGK; dhe **b)** drejtpërdrejt te klientët që bëjnë porosi përmes faqes së internetit të RrGK. Nëse dërgesa te klientët nuk është e mundur, ju lutem specifikoni këtë në ofertë. Nëse shërbime të tilla janë të disponueshme, aplikuesit duhet të tregojnë në ofertën e tyre nëse ekzistojnë kosto shtesë dhe si do të llogariten kostot e dërgesës. Dërgesat duhet të jenë të shpejta, efikase në kosto dhe miqësore ndaj mjedisit sa herë të jetë e mundur.

Vlerësimi i Çmimeve

Si pjesë e Propozimit Financiar, aplikuesit kërkohen të ofrojnë çmimet e tyre aktuale për artikujt e mëposhtëm **pa TVSH, në tabelën e mëposhtme**. Mund të shtohen rreshta të tjerë nëse aplikuesi propozon të ofrojë produkte të tjera për RrGK-në ose dëshiron të specifikojë më tej kostot e printimit për artikuj të ndryshëm. Të gjitha produktet e parashikuara janë me ngjyra, përveç kur tregohet ndryshe.

|  | |  |
| --- | --- | --- |
| **Produkti** | | | **Çmimi për njësi** |
| Certifikata | | |  |
| Simbole/Pano/Shenja | | |  |
| Fletë përmbledhëse/faktesh (A4) Për publikimet A4, lidhje profesionale. A4 duhet të jenë në tri versione, varësisht nga këkesa që bëjmë: printime në të dy anët, me ngjyra ose bardh e zi, me lidhje profesionale ose me palosje. | | |  |
| Fletë përmbledhëse/faktesh(A5) | | |  |
| Pamfleta (me palosje-na sugjeroni për trashësi dhe dimension për A4 dhe A5!) | | |  |
| Roll-up Banners/Banera | | |  |
| Filxhanë të Kafesë (e madhe – 300 ml) | | |  |
| Kartela të Biznesit | | |  |
| T-Shirt/ Bluzë me mëngë të shkurta | | |  |
| Bluzë me mëngë të gjata/Duks | | |  |
| Shishe Uji (500 ml) | | |  |
| Fletore A5 | | |  |
| Fletore më të Vogla (gjatësia 15 cm dhe gjerësia 10cm) | | |  |
| Lapsa | | |  |
| Stilolaps | | |  |
| Publikime të Binded A4 (kostos për faqe bardh dhe të zezë) | | |  |
| Certifikata | | |  |

## Dorëzimi i Ofertave

Ofertat duhet të përmbajnë kërkesat e mëposhtme, së bashku me çdo dokument shtesë që paraqet kualifikimet dhe praktikat e qëndrueshmërisë së kompanisë tuaj. Oferta duhet të përfshijë:

1. **Propozim Narrativ, duke përfshirë:**
2. Profilin e kompanisë që tregon përvojën përkatëse;
3. Shembuj të punëve të kaluara;
4. Politikat për printim miqësor ndaj mjedisit dhe/ose aftësinë për të ofruar printim miqësor ndaj mjedisit, nëse janë të disponueshme, përfshirë për cilat produkte janë të disponueshme;
5. Metodologjia e propozuar për ofrimin e shërbimeve të dërgesave, nëse shërbime të tilla janë të disponueshme.
6. **Propozimi Financiar,** duke përdorur tabelën më sipër, përfshirë çdo informacion në lidhje me çmimet e zbritura për porosi më të mëdha për produkte të veçanta dhe metodologjinë e llogaritjes së kostove për dërgesat nëse shërbime të tilla janë të disponueshme.
7. **Tre referenca me informacion kontaktues nga klientë të tanishëm ose të mëparshëm**, që tregojnë përvojë, profesionalizëm dhe dorëzim në kohë.

## Vlerësimi i Ofertave

* Ofertat do të vlerësohen sipas kritereve të mëposhtme:
* Konkurrueshmëria e Çmimit **40%**
* Përvoja, kualifikimet dhe cilësia e punës **30%**
* Aftësia për të ofruar printim miqësor ndaj mjedisit **20%**
* Metodologjia e propozuar për dërgesa **10%**

Dorëzimi i Ofertave

Ju lutemi dorëzoni dokumentet e kërkuara deri më 26 Mars 2025, në jobs@womensnetwork.org me titull “Oferta për Printim”.